นายกรัฐมนตรี บำเพ็ญกุศลถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมนางนราพร จันทร์โอชา ภริยา นำคณะรัฐมนตรีประกอบพิธีบำเพ็ญกุศลถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  13 ตุลาคม ที่พระวิหารวัดมกุฏกษัตริยาราม กทม.นายกรัฐมนตรีร่วมพิธีสวดพระพุทธมนต์จากพระสงฆ์ 10 รูป จุดธูปเทียนบูชาพระรัตนไตย จุดธูปเทียนเครื่องทองน้อยหน้าพระบรมรูปปั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  และพระสงฆ์ให้ศีล สวดพระพุทธมนต์ นายกฯและภริยา ถวายเครื่องไทยธรรมและภัตตาหาร ถวายผ้าไตร พระสงฆ์อนุโมทนา นายกรัฐมนตรีกรวดน้ำและกราบนมัสการพระรัตนตรัยหน้าโต๊ะหมู่บูชาถวายความเคารพหน้าพระบรมมารูปปั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  ก่อนเดินทางกลับ